07/01/2016 | Administración LocalMunicipal
Moeche
Aprobación definitiva modificación Ordenanzas fiscais 2016

O Pleno Municipal, en sesión celebrada o día 11 de novembro de 2015, aprobou a modificación das Ordenanzas Fiscais que se indican para o ano 2016. Transcorridos os prazos de exposición pública sen presentarse alegación algunha, a modificación enténdese definitivamente aprobada, entrando en vigor o 1 de xaneiro de 2016, logo da publicación no Boletín Oficial da Provincia do texto das mesmas, que é o seguinte: 1.- Modificase o artigo 5º, que queda redactado como segue 1.- O Imposto esixirase en réxime de autoliquidación, e distinguiranse dous momentos: a) Cando se conceda a licenza preceptiva, practicarase unha liquidación provisional e determinarase a base impoñible en función do orzamento presentado polos interesados, sempre que este fose visado polo Colexio Oficial correspondente. Finalizada a construción, instalación ou obra, e tendo en conta o custo real e efectivo da mesma, no prazo de UN MES o suxeito pasivo deberá practicar autoliquidación definitiva. b) Cando se presente a comunicación previa, é simultaneamente con ela, practicarase unha autoliquidación provisional segundo o modelo facilitado para ese efecto polo Concello, determinándose a base impoñible en función do orzamento presentado polos interesados. Finalizada a construción, instalación ou obra, e tendo en conta o custo real e efectivo da mesma, no prazo de UN MES o suxeito pasivo deberá practicar autoliquidación definitiva.2.- Nos casos en que non se presente o presuposto visado xunto coa solicitude de licenza ou comunicación previa, e o presuposto presentado sexa manifestamente inferior ó custo real e efectivo da construción, instalación ou obra, a criterio dos servizos técnicos municipais, a base impoñible determinarana os servizos técnicos municipais en función dos prezos modulares establecidos no anexo da presente ordenanza, a liquidación comunicarase os interesados para que procedan a ingresala na tesourería municipal nos prazos previstos pola lexislación tributaria 3.- Cando se inicie a construción, instalación ou obra, non solicitándose, concedido ou denegado aínda licenza ou sen presentarse a comunicación previa, a base impoñible determinarana os servizos técnicos municipais en función dos prezos modulares establecidos no anexo da presente ordenanza, a liquidación comunicarase os interesados para que procedan a ingresala na tesourería municipal nos prazos previstos pola lexislación tributaria. O pagamento da taxa non implicara, en ningún caso a concesión da licenza.2.- Modificase a Disposición Final que queda redactada como sigue A presente Ordenanza entrara en vigor o dia seguinte da sua publicación no BOP e será de aplicación dende o 1 de xaneiro de 2016 permanecendo en vigor ata a súa modificación u derogación expresas. Modificase o artigo 1º que queda redactado como sigue: En virtude do establecido no artigo 20.4. W do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, establécese neste termo municipal de Moeche a TAXA Pola visita e utilización das instalacións do castelo de moeche que se rexerá pola presente ordenanza e, en canto a ela non estivera contido pola normativa de carácter xeral aplicable e canta outra sexa concordante ou complementaria ou poida ditarse para o seu desenvolvemento ou na súa substitución Modificase o artigo 4º que queda redactado como sigue: O importe da taxa por entrada ou utilización das instalacións do castelo de Moeche vén determinado pola seguinte tarifa Modificase a disposición Final que queda redactada como segue: A presente modificación da Ordenanza reguladora do prezo público pola visita e utilización das instalacións do Castelo de Moeche, foi aprobada polo Pleno en sesión de 14 de outubro de 2015 e entrará en vigor o día seguinte da súa publicación no BOP e será de aplicación dende o 1 de xaneiro de 2016 permanecendo en vigor ata a súa modificación ou derogación expresas Moeche, 29 de decembro de 2015 A Alcaldesa Asdo. Beatriz Bascoy Maceiras